**«МЕНІҢ ИННОВАЦИЯЛЫҚ САБАҒЫМ»**

Қазақтың ұлы ағартушысы Жүсіпбек Аймауытов «Баланың ынтасын ояту үшін оқылатын нәрседе бір жаңалық болу керек» және «Сабақ беру үйреншікті жай ғана шеберлік емес, ол –жаңадан жаңаны табатын өнер» -деген. Қазіргі заманда жаңа технологияларды тиімді қолдану арқылы мұғалім сабақ берудегі мақсаты - әрбір оқушының өзгермелі даму үстіндегі ортада өмір сүруге бейім,бәсекеге қабілетті және құзіретті, білімді,шығармашыл тұлғаны дамыту,қалыптастыру,сапалы білім беру. Сабақтың нәтижесі жоспарды дұрыс ұйымдастырған кезде тиімді болады. Бұл мұғалімдерге жаңаша ізденіс,әрқашан жаңалықты біліп отыруын талап етеді. Қазіргі кезде сабақ беру барысында әр сабақта жаңа технологиялармен жұмыс істеу енгізілді. Сондықтан да оқушыларға берілетін әр сабақ олардың өмірлеріне сабақ болары сөзсіз. Мен өз тәжірибемде оқытуды жаңаша ұйымдастыру, оқушылардың қазақ тіліне деген қызығушылығын арттыру мақсатында әр сабағыма түрлендіріп өткізу әдістерін енгіздім. Мен педагогикалық ұстанымымды «Әр сабақ өмірге сабақ болсын» деп алып, әрбір оқушының да өмірдегі өз ұстанымдары болу керектігін 8 сыныпта қазақ тілінен «Талғаулы салалас құрмалас сөйлем» тақырыбының кіріспесінде

***Педагогикалық ұстанымым:***«Әр сабақ өмірге сабақ болсын»

**Сабақтың тақырыбы: Талғаулы салалас құрмалас сөйлем**

**Сабақтың мақсаты:**

**1) Білімділік:** Талғаулы салалас құрмалас сөйлем, оның жасалу жолдарымен таныстыру.

**2) Дамытушылық:** Талғаулы салалас құрмалас сөйлемнің құрамындағы жай сөйлемдерінің жалғаулықты шылауларын ажырата білуге үйрету. Құрмалас сөйлемдердің өмірде адам ойын жеткізудегі рөлін практикалық тұрғыда дәлелдеу.

**3) Тәрбиелік:** Оқушылардың ізденімпаздық қасиеттерін қалыптастыру, шығармашылықпен жұмыс істеуге баулу. Өз ойларын тиянақты түрде жеткізе білуге дағдыландыру.

**Сабақтың көрнекілігі:** тест парақтары, өзін-өзі бағалау кестесі, тірек кесте жазылған плакат, суреттер т.б.

**Сабақтың түрі:** аралас сабақ

**Сабақтың типі:** жаңа сабақ (алған білімдерін бекіту).

**Сабақтың әдісі:** сұрақ-жауап, шығармашылық жұмыс, жұп жұмысы, топ-тастыру, талдау.

**Пәнаралық байланыс:** әдебиет пәнімен байланыстыру.

**Сабақтың өтілу барысы:**

**І. Ұйымдастыру кезеңі:** сәлемдесу, оқушыларды түгелдеу, оқу құралдарын даярлау, жаңа сабаққа назарларын аудару.

**ІІ. Үй тапсырмасын тексеру:** сұрақ-жауап әдісі.

Сұрақтар:

1. Құрмалас сөйлем дегеніміз не?
2. Құрмалас сөйлемнің қанша түрі бар?
3. Салалас құрмалас сөйлем дегеніміз не?
4. Салалас құрмалас сөйлемнің қандай түрлерін білесіңдер?

**«Ой қозғау»** сатысы. Адамның ойы мен пікірі сан қилы. Осы ойларын атап жазыңдар.

Адам өз ойын жеткізу үшін құрмалас сөйлемнің мағыналық түрлерін қолданады екен.

Ендеше, бүгінгі сабағымыздың тақырыбы: **Талғаулы салалас құрмалас сөйлем**

**Тапсырма: Берілген ойды жалғастырып, сабақтың мақсатын анықта.**

1.      Кез келген адамда  қарсы пікірі, шарты, себебі, талғауы, түсінігі, мақсақты болады, сондықтан ол өз ойын  жеткізу үшін  құрмалас сөйлемдерді қолданады. Менің ойымша, ...

**2.**Адам  өз ойын үнемі ауызша айтатын мүмкіндік бола бермейді, сол кезде адам өзінің  пікірін, мақсатын, шартын, себебін жеткізу үшін жазуға тура келеді. Сол уақытта адам  ойын дұрыс құрастырып, сөйлемдерге тиісті тыныс белгілерін дұрыс қою қажет. Сондықтан менің мақсатым ...

3.      Басқа адамның сөзін тыңдай білу де өнер, сондықтан оның айтпақ ойын түсіну үшін құрмалас сөйлемдердің мағыналық түрлерін білген жөн... Сондықтан, бүгінгі сабақта...

**Сергіту сәті:** Өмірлік  ұстанымыңды анықта:

**Өмірлік ұстаным:**

**Шартты бағыныңқы сабақтас:**Адам туған тілін құрметтемесе,  өзін де құрметтемейді.

**Қарсылықты салалас:**Ғалым болу  - міндет емес, білімді болу - парызың.

**Мақсат бағыныңқы сабақтас:**Бәсекеге қабілетті 50 елдің қатарына ену үшін, біз білімді болуымыз керек.

**Себеп-салдар салалас:**Біз қазақ тілін дамытуымыз керек, себебі ұлт болашағы тіліне тәуелді.

**Мезгіл бағыныңқы сабақтас:**Менің ойымша, мақсатқа жетудің үш жолы бар: білім жолы, еңбек жолы, сенім жолы.

1.      Салалас құрмалас сөйлемдер:

Түсіндірмелі салас:

 Адамды екі нәрсе қартайпайды: бірі – жақсы мінез, екіншісі жақсы сөз.

 Қарсылықты салалас: Көз – қорқақ, қол – батыр.

 Себеп-салдар саласа: Еңбек қылмай тапқан мал дәулет болмас: қар суы сықылды тез суалар.

 Ыңғайлас салалас: Ақылды көп жасағаннан сұрама, көп көргеннен сұра

 Талғаулы салалас:Малды не жерден сұрау керек, не аққан терден сұрау керек.

2. Сабақтас құрмалас сөйлемдер:

Бәйгеге түсіп жарыс***пай***, ат өнері білінбес (шартты бағыныңқы сабақтас)

Тұрмысың жақсы бол***у үшін***, еңбек өнімді болу керек.(мақсат бағыныңқы)

Аздың азаншысы бол***ғанша***, көптің қазаншысы бол. (қарсылықты бағыныңқы)

Ескі дос кел***генде***, жаңа достың көзінен жас шығады. (Мезгіл бағыныңқы сабақтас.)

Адам болып ту***ғандықтан***, адамдықты бағала. (Себеп бағыныңқы сабақтас)

Іші-бауыры елжіре***п***, сорлы шеше балапанын қорғайды. (Қимыл- сын бағыныңқы сабақтас).

**ІІІ. Жаңа сабақ:**

**Талғаулы салалас құрмалас сөйлем**

|  |  |  |
| --- | --- | --- |
| **Талдау:**  Талғаулы салалас құрмалас сөйлем, оның жасалу жолдары. | Бір-біріне біреуі ғана тек жалғау-  тәуелсіз жүзеге лықты шы-  дербес асады лаулар ар-  әрекеттер- қылы ғана  ді баяндайды. байланыса-  ды.  **Жалғаулықтары:**  Не, немесе я, яки әйтпесе,  я болмаса әлде.  Мысалы: Тезірек шөп ору керек, **әйтпесе** уақыт өтіп кетеді. Ертерек үйге дәрігер ша-қыру керек **немесе** ауруханаға бару керек. **Я** болар жеріңді айт, **я** бізге килікпей ты-ныш жүр. | **Күрделі мәселе:**  Талғаулы шылауларды басқа шылаулардан ажырата алмау. |
| **ӘЕФ:**  Жай сөйлем-дерді бай-ланыстыратын жалғаулықтар.  Ережелер | **Тәжірибе:**   1. Тест. 2. Жаңа сабақ. 3. Өзіндік жұмыс. 4. Жұп жұмысы. 5. Шығар-машылық жұмыс. 6. Ой қозғау. 7. Қорытынды. |

**«Кім жылдам?»**   Оқушылар сөйлем оқылысымен құрмалас сөйлемнің мағыналық түрін анықтау керек (ауызша жұмыс).

      Абай есіктен кіре , үйде отырған үлкендерге ашық дауыспен, айқын сәлем берді. (қимыл-сын) Үлкендер үй ішінен қатты пысынап шыққанда , бұл маңдағы жан иесінің бәрі де ыстықтан мезі боп күйзеліп жүр екен. (мезгіл) Телғара бұлардың қасынан оқшауыңқырақ кетіп, жалғыз шомыла бастады. (қимыл-сын) Құнанбай күзеуден ерте қайтып кеткен соң, өзге елдің бәрі де дағдыдан тыс, күземді ерте алып көшіп еді. (себеп) Қонысымыз алыс болғанымен, көңіліміз жақын.(қарсылықты)

    Күзетші сезіп қалмау үшін, біз жыраның ішімен еңбектеп кеттік. (мақсат) Ербол да сөздің асыл болатын сипаттарын білсе, досы Абай сияқты сөзін таза,  мінсіз шығаратын еді. (шартты) Абай шошыған кісідей ұйқысынан оянғанда, қараңғы түнді таң жарығы жеңіп, терезе бозара бастап еді. (мезгіл) Араларына түсетін арашасы болмай, екеуі де әбден титықтап шаршады. (себеп) Бетінен оты шықса да , Құнанбайдың сөзіне көнбесіне  Тәкежанның шарасы  болмады. (қарсылықты) Абай әкесіне сәлем бермек болып, әжесінен рұқсат алды. (мақсат) Ошаққа аққайыңның қабығын салмайынша, қазандағы ет көп қайнаусырайды. (шартты)

**ІІ. Талдау – табыс кілті.**Берілген сөйлемге  толық синтаксистік талдау жаса.

**Синтаксистік  талдау:**

1.      Сөйлемнің айтылу мақсатына қарай: хабарлы, сұраулы, лепті, бұйрықты.

2.      Сөйлемдегі мүшесі бастауыш, баяндауыш, анықтауыш, толықтауыш, пысықтауыш.

3.      Құрылысына қарай : жай сөйлем (жалаң,жайылма, толымды, толымсыз, жақты, жақсыз, атаулы);   құрмалас (салалас, сабақтас, аралас, )

4.      Құрмалас сөйлемнің мағыналық түрі, жасалу жолы.

5.      Сөз тіркестері: тұрақты, еркін.

6.      Сөздердің байланысу түрі:(қиысу,  меңгеру, матасу, жанасу, қабысу

7.      Байланысу тәсілі: интонация,   жалғаулар, шылау, орын тәртібі)

**«Ойтолғау»**сатысы

І. Шығармашылық – білімді адам жететін шың.

**Әр топқа суреттер таратылады.**

**Тапсырма:**Суретті  сабақтас құрмалас сөйлеммен байланыстырып,

 қорытынды ой шығар

(Өз сабағымда оқушылардың айтқан пікірлерін жазып отырмын)

**«Ми»**  суреті

**Жауап:**Адамның миы, басы жалғыз болғанмен, ойы сан қырлы болады, сол ойын құрмалас сөйлемдер арқылы сыртқа шығарады.

**«Алтыбақан»**суреті

Жауап: Адамның өмірі  алтыбақан сияқты қимыл -қозғалыс пен  іс-әрекет тұрады. Сол қимылын бақылап тұратын алтыбақан сияқты, салалас пен сабақтас сөйлемнің мағыналық түрлері арқылы  адам іс-әрекетінің мезгілін, себебін, шартын т.б. білдіреді.

**«Сағат»**Адам өмірі сағаттың айналымындай қысқа, сағат тілі он екіге жеткенше адамның өмірінде түрлі ойлар туындап, түрлі істер іске асады. Біздің тілегіміз адамның сағаты тоқтамай, әр минуты мағыналы болсын демекпіз.

**IV. Өзіндік жұмыс:** 114-жаттығу. Өз беттерінше мәтіннен талғаулы салалас құрмалас сөйлемдерді теріп жазу.

**V. Жұп жұмысы:** 115-жаттығу. Екі топтағы жай сөйлемдерді талғаулы салалас құрмалас сөйлем етіп құрап, тыныс белгілерін қою.

**VІ. Шығармашылық жұмыс:** Талғаулы салаластың жалғаулықты шылау-ларын қатыстыра отырып, өз ойларынан қысқаша «Көктем» тақырыбына әңгіме құрап жазу.

**Жаңа сабақты қорыту** үшін түсіндірмелі салалас пен талғаулы салаласты салыстыра отырып Венн диаграммасын құру.

|  |  |  |
| --- | --- | --- |
| **Түсіндірмелі салалас** |  | **Талғаулы салалас** |
| **Ерекшеліктері:**  Жай сөйлемдері жалғаулықты шылаусыз, іргелесе байланысады. Бірінші жай сөйлемде көбінесе сілтеу есімдіктері мен сілтеу мәнді сөздер (мынаны, мынау, сол, сонша, соншалық, сондай) болады.  Түсіндірмелі салаластың аражігіне қос нүкте не сызықша қойылады. | **Ортақ белгілері:**  Екі немесе одан да көп жай сөйлемдерден тұрады.  Екі баяндауышы болады. Баяндауыштары салаласа байланысады, яғни тең дәрежеде.  Екі жай сөйлемнен құралып, күрделі бір ойды білдіреді. | **Ерекшеліктері:**  Жай сөйлемдерді салаласа ғана және тек жалғаулықты шылаулар арқылы байланысады, араларына үтір қойылады. Талғаулық мағына береді.  Жалғаулықтары: не, немесе, я, яки, болмаса, я болмаса, әйтпесе, әлде. Немесе шылауы келсе үтір қойылмайды. |

Осылайша жаңа сабақты қорытып бекіту.

**Үйге тапсырма беру.** Салалас құрмалас сөйлемнің түрлері, олардың жасалу жолдары.

**Оқушылардың білімдерін бағалау.** Бағаларын журналға, күнделіктеріне қою. Сабаққа жақсы, белсенді түрде қатысып отырған оқушыларды мадақтау.